
Кеден одағының «Доңғалақты көлік құралдарының                         қауіпсіздігі туралы» (КО ТР 018/2011)                                                 техникалық регламентіне өзгерістер енгізу туралы 


2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссиясының Жұмыс регламентіне берілген                            № 1-қосымшаның 29-тармағына сәйкес, Еуразиялық экономикалық комиссия кеңесі ш е ш т і: 
1. Кеден одағы комиссиясының 2011 жылғы 9 желтоқсандағы                           № 877 шешімімен қабылданған Кеден одағының «Доңғалақты көлік құралдарының қауіпсіздігі туралы» (КО ТР 018/2011) техникалық регламентіне мынадай өзгерістер енгізілсін:
а) 16-тармақтың сегізінші абзацында:
бірінші сөйлемде:
«қауіпсіздік» деген сөз «қауіпсіздік, олардың сәйкестігін бағалау тәртібі және сәйкестікті растайтын құжаттың түрі» деген сөздермен ауыстырылсын;
«, ал Ресей Федерациясында – Ресей Федерациясы Үкіметінің нормативтік құқықтық актісімен» деген сөздермен толықтырылсын;
екінші сөйлем алып тасталсын;
б) техникалық регламентке берілген № 14-қосымшадағы                                  № 1-қосымшаға берілген кестенің алдындағы соңғы абзац «, аралас энергия қондырғысының дәйекті немесе параллель түрі» деген сөздермен толықтырылсын;
в) техникалық регламентке берілген № 15-қосымшадағы                              № 1-қосымшаға берілген кестенің алдындағы соңғы абзац «, аралас энергия қондырғысының дәйекті немесе параллель түрі» деген сөздермен толықтырылсын;
г) техникалық регламентке берілген № 17-қосымшада «Гибридті көлік құралының сипаттамасы» деген позиция «Көлік құралының жалпы сипаттамалары» деген екінші кестенің екінші бағанында «, аралас энергия қондырғысының дәйекті немесе параллель түрі» деген сөздермен толықтырылсын;
д) техникалық регламентке берілген № 18-қосымшада «Көлік құралының жалпы сипаттамалары (конструкцияға өзгерістер енгізілгеннен кейін)» деген бөлімінде «Алдыңғы/артқы дөңгелектердің жолағы, мм» позициясынан кейін мынадай мазмұндағы позициямен толықтырылсын:

	«
	Гибридті көлік құралының сипаттамасы
	сыртқы көзден қайта зарядтау қарастырылған немесе қарастырылмаған; қарастырылған жұмыс режимдері (тізімдеу): тек ішкі жану қозғалтқышы, тек біріктірілген электр қозғалтқышы (осы жұмыс режимінің қысқаша сипаттамасы), біріктірілген электр қондырғысының сериялық немесе параллель түрі 
	








».




2. Техникалық регламенттің 16-тармағының сегізінші абзацында көрсетілген көлік құралдарына қатысты техникалық регламентте көзделген сәйкестікті бағалау туралы құжаттарды ресімдеуге жол берілмейді. 
Егер мұндай көлік құралдарына қатысты олардың заңнамасында өзгеше белгіленбесе, аталған көлік құралдарын Еуразиялық экономикалық одаққа мүше басқа мемлекеттердің аумақтарында иеленуге, пайдалануға және (немесе) билік етуге жол берілмейді.
3. Осы шешім ресми жарияланған күннен бастап 6 ай өткен соң күшіне енетін 1-тармақтың «б» - «д» тармақшаларын қоспағанда, осы шешім ресми жарияланған күнінен бастап күнтізбелік 30 күн өткен соң күшіне енеді.

